Georgius Arreaza
Georgius Arreaza Res apud Vicidata repertae: Nativitas: 6 Iunii 1973; Caracae Patria: Venetiola Nomen nativum: Jorge Alberto Arreaza Montserrat Georgius Arreaza, vulgo plene Jorge Alberto Arreaza Montserrat (Caracis natus die 6 Iunii 1973) est eruditus et politicus Venetiolae. Alumnus est universitatis centralis Venetiolanae in urbe nativa, ubi postea professor fuit, universitatisque Cantabrigiensis in Anglia. Uxorem duxit Rosam Virginiam, filiam natu maiorem praesidis Hugonis Chávez. Iussu huius minister a scientia meruit a die 27 Novembris 2011, quo officio usque ad 21 Aprilis 2013 functus est. Praeses vicarius patriae fuit, novo praeside Nicolao Maduro, a die 19 Aprilis 2013 usque ad 6 Ianuarii 2016. Ab eodem praeside minister ab evolutione oecologica factus est die 19 Februarii 2017, deinde cancellarius i.e. minister a rebus externis die 2 Augusti 2017.